গ্যাস বুকিংয়ের পর নিয়ম মেনে গ্যাস আসছিল ঠিকই, কিন্তু সিলিন্ডারে গ্যাস কম রয়েছে বলে বেশকিছু দিন ধরেই সন্দেহ হচ্ছিল বাসিন্দাদের। রবিবার হাতনাতে ধরা পড়ল সিলিন্ডারে গ্যাস কারচুপি। দেখা গেল, এক-একটি সিলিন্ডারে ৩ থেকে ৫ কেজি করে গ্যাস কম রয়েছে।
 নিজস্ব প্রতিবেদন : গ্যাস বুকিংয়ের পর নিয়ম মেনে গ্যাস আসছিল ঠিকই, কিন্তু সিলিন্ডারে গ্যাস কম রয়েছে বলে বেশকিছু দিন ধরেই সন্দেহ হচ্ছিল বাসিন্দাদের। রবিবার হাতনাতে ধরা পড়ল সিলিন্ডারে গ্যাস কারচুপি। দেখা গেল, এক-একটি সিলিন্ডারে ৩ থেকে ৫ কেজি করে গ্যাস কম রয়েছে। বেহালার গোরাগাছার বাসিন্দারা বেশ কিছুদিন ধরে অভিযোগ করছিলেন, সিলিন্ডারে গ্যাস কম থাকছে। রবিবার সকালে এলাকায় ৩টি গ্যাসের গাড়ি আসে। প্রতিটি গাড়িতে ছিল ৮টি করে সিলিন্ডার। বাসিন্দারা আগে থেকেই ওজন মাপার যন্ত্র নিয়ে প্রস্তুত ছিল। এলাকায় গ্যাসের গাড়ি পৌঁছলে, ৩টি গাড়ির প্রতিটি সিলিন্ডারের ওজন পরীক্ষা করেন তাঁরা। পরীক্ষায় ধরা পড়ে প্রতিটি সিলিন্ডারের ওজন ৩ থেকে ৫ কেজি কম।